adidas Cloudfoam Ultimate Herr silver handla online på Keller Sports
adidas Cloudfoam Ultimate Herr silver
643,50 SEK inkl. moms 715,00 SEK Normalt pris Som PREMIUM medlem du spara: 71,50 SEK
715,00 SEK 933,00 SEK
643,50 SEK inkl. moms 715,00 SEK inkl. moms Fraktkostnad: 0,00 SEK Gratis frakt I lager
Art. Nr: RSCADH68000
adidas PureBoost RBL Herr svart 1.099,00 SEK 1.659,00 SEK Afrikaanse rolprente, reekse maak skoonskip op Saftas | Netwerk24
Afrikaanse rolprente, reekse maak skoonskip op Saftas
19 Maart 2017 13:53
Dirk Smit en Alti Fouché van Vrydag4uur met hul goue horing.Niel van Deventer en Charlenè Brouwer op die rooi tapyt.Foto: Simon SonnekusChristia Visser op die Safta-toekennings by Sun City. Foto: Simon SonnekusMusikant Mamosadi KB staan saam met Quinne Brown, Hildegardt Whites en Mimi Mahlasela van 7de Laan op die rooi tapyt. Foto: Simon SonnekusAfrikaanse rolprente en TV-reekse het Saterdagaand uitsonderlik goed gedoen en niks minder nie as 25 eerbewyse op vanjaar se Safta-toekenningsaand by Sun City in Noordwes opgeraap. Vrydag4uur, reisprogram op VIA, is as die beste werklikheidsreeks op die Suid-Afrikaanse rolprent- en televisietoekenningsaand (Saftas) aangewys terwyl KykNET se komedie Hotel as die beste komediereeks aangewys is. Boonop het die drama Bloedbroers skoonskip gemaak onder die goue horings en sewe opgeraap.Volgens Karen Meiring, KykNET se kanaalhoof, is dit ongelooflik dat Afrikaanse TV so goed gevaar het, “omdat mense nie besef hoe hard mense in die bedryf werk nie”.“Ek is veral bly oor die tekspryse wat KykNET se programme verower het omdat dit soveel aandag en moeite verg. Ons verfilm gewoonlik nie voordat ’n teks klaar geskryf is nie en dit begin nou vrugte afwerp.”Karen Zoid, wat die kletsprogram Republiek van Zoid Afrika aanbied, het vir die tweede jaar agtereenvolgens as beste aanbieder weggestap. Alti Fouché en Dirk Smit van Vrydag4uur het gesê hulle is besig om die vyfde reeks van die program, waar hulle met hul 1967-Volkswagen Kombi die land deurreis, te verfilm. Fouché en Smit neem beeldmateriaal op, doen die klank en redigeer alles self. “Wat ons aan die einde van die dag doen, is glorified home movies, want ons kom uit die bedryf uit. Ons weet hoe werk ’n kamera, klank en redigering. Ons ry rond en neem alles af en gaan huis toe en redigeer alles. Ons is net twee en het hier en daar mense wat met admin help, maar die coolste is dat ons oor tien jaar die TV sal kan aansit en home movies oor onsself kan kyk,” het Fouché gesê.Daar is niks aansit in ons program nie. Wat jy sien, is hoe dit gebeur en dit maak dit spesiaal.Dirk SmitSmit het gesê die toekenning is sy en Fouché se harde werk wat uiteindelik vrugte afwerp. “Daar is niks aansit in ons program nie. Wat jy sien, is hoe dit gebeur en dit maak dit spesiaal. Dit beteken baie. Die goue horing is die grootste eer wat ’n mens kan kry in rolprente en televisie in Suid-Afrika. Ek en Alti het dit gedoen. Toe hulle ons naam uitroep, het dit onwerklik gevoel,” het Smit gesê.Volgens Niel van Deventer, beoordelaar in die vollengte-rolprent-kategorie op vanjaar se toekennings en vervaardiger van Dis ek, Anna, wat in 2016 aangewys is as die beste vollengte-rolprent, het die Safta-toekennings gewys Suid-Afrika se rolprentbedryf groei. “Dit was goed om te sien dat ons uiteindelik by ’n plek kom waar die werk werklik op meriete beoordeel en beloon word en dit nie voel soos ’n verdeelde bedryf nie. Verlede jaar was Dis ek, Anna die enigste Afrikaanse rolprent wat in verskeie kategorieë benoem is en dit het gevoel of daar in die land op twee bedrywe gefokus word, naamlik die Afrikaanse ouens en dan die res. Dit was duidelik te bespeur in die feit dat jy bitter min van dieselfde mense op die Silwerskermfees en Saftas sou sien. Dit was wel wonderlik om te sien hoe die twee bedrywe oor die afgelope drie dae bymekaar kom tot op ’n punt waar dit voel of ons moontlik almal saam vorentoe kan beweeg,” het Van Deventer gesê. MyStem: Het jy meer op die hart?